Diari Oficial de la Generalitat Valenciana


Sumari del DOGV 2970, del 14-04-1997 (1997/936)

Convocatòria de les proves selectives per a proveir en propietat les places de laborals fixos incloses en l'oferta d'ocupació pública de 1995.
----------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/936


Data del document
:   04-03-1997

Organisme emissor
:   Ajuntament de Buñol

Tipus de document
:   Convocatòria

Descriptors 

:   * Buñol
    * administració local
    * concurs administratiu
    * oferta d'ocupació

Ajuntament de Buñol. Convocatòria de les proves selectives per a provenir en propietat les places de laborals fixos incloses en l'oferta d'ocupació pública de 1995.  
CONVOCATÒRIA [97/A0936]  
El regidor delegat de Personal, el dia 4 de març de 1997, ha resolt convocar les proves selectives per a proveir en propietat les places de laborals fixos incloses en l'oferta d'ocupació pública de 1995, de conformitat amb les bases que van ser aprovades pel Ple de l'Ajuntament en la sessió de 25 de febrer de 1997, i que es transcriuen tot seguit literalment:  
Primera. Objecte de la convocatòria  
És objecte d'aquesta convocatòria la provisió de les places vacants següents de laborals fixos, incloses en l'oferta d'ocupació pública de 1995:  
I) Nivell de titulació: B.  
Denominació del lloc i, si pertoca, funcions bàsiques: educador, 30 hores setmanals.  
Nombre de vacants: una.  
Procediment de selecció: concurs-oposició.  
II) Nivell de titulació: D.  
Denominació del lloc i, si pertoca, funcions bàsiques: conductor-cobrador autobús.  
Nombre de vacants: una.  
Procediment de selecció: concurs-oposició.  
Les remuneracions seran les establides per la corporació, de conformitat amb les disposicions aplicables.  
Segona. Condicions de les persones aspirants  
1. Per a totes les places convocades:  
a) Ser espanyol o nacional d'algun dels restants estats membres de la Unió Europea o d'aquells estats als quals siga aplicable la lliure circulació de treballadors i treballadores, en els termes previstos en la llei estatal que regula aquesta matèria.  
b) Haver complit 18 anys d'edat.  
c) No patir cap malaltia o defecte físic que impedisca l'exercici de les funcions corresponents.  
d) No haver sigut separat, mitjançant expedient disciplinari, del servei a l'estat, a les comunitats autònomes o a les entitats locals, ni haver sigut objecte d'acomiadament laboral declarat escaient.  
e) Posseir el títol que es dirà o estar en condicions d'obtenir-lo, en la data que finalitze el termini de presentació d'instàncies.  
En el cas que s'adduïsca un títol equivalent a l'exigit, caldrà adjuntar-hi el certificat de l'òrgan competent que acredite l'esmentada equivalència.  
· Per a la plaça d'educador: Professor de EGB.  
· Per a les places de conductor-cobrador d'autobús: graduat escolar, Formació Professional de primer grau o equivalent i permís de conduir D.  
Les persones aspirants han de complir totes aquestes condicions, referides sempre a la data d'acabament del termini de presentació d'instàncies.  
Tercera. Forma i termini de presentació d'instàncies  
Les instàncies en què se sol·licita prendre part en les proves corresponents, on les persones aspirants han de manifestar que compleixen tots i cadascun dels requisits exigits en la base segona, referits sempre a la data d'expiració del termini assenyalat per a la presentació d'instàncies, i que es comprometen a prestar jurament o promesa, tal com estableix el Reial Decret 707/1979, de 5 d'abril, es dirigiran al regidor delegat de Personal, i es presentaran en el Registre General d'aquesta, o en la forma que determina l'article 38 de la Llei 30/1992, de 26 de novembre, durant el termini de 20 dies naturals a partir de l'endemà del dia en què aparega l'extracte de la convocatòria en el Boletín Oficial del Estado.  
Cal adjuntar a les instàncies els documents originals o fotocòpies compulsades acreditatives dels mèrits que s'hi al·leguen i hagen de valer de base per a l'aplicació de les taules de mèrits dels concursos, i també la carta de pagament acreditativa d'haver pagat en la Depositaria de fons de l'Ajuntament l'import de 1.500 pessetes per a conductor-cobrador d'autobús i 3.000 pessetes per a educador, com a drets d'examen, o el resguard postal o telegràfic del pagament; en aquest resguard cal fer constar la plaça a què correspon l'ingrés. Els drets d'examen no podran ser tornats sinó en cas de no ser admesos a l'examen per falta dels requisits exigits per a prendre-hi part.  
Es fa constar que els anuncis successius relacionats amb el desenrotllament d'aquesta convocatòria es publicaran en el Butlletí Oficial de la Província i en el tauler d'edictes de l'Ajuntament.  
Quarta. Admissió d'aspirants  
Expirat el termini de presentació d'instàncies, el regidor delegat de Personal dictarà una resolució per què es declare aprovada la llista d'admesos i exclosos.  
En aquesta resolució que es publicarà en el Butlletí Oficial de la Província, s'indicarà el lloc on es troben exposades al públic les llistes certificades completes de persones aspirants admeses i excloses, s'indicarà un termini de 10 dies hàbils per a esmena, i es determinarà, així mateix la composició del tribunal, el lloc la data i l'hora de l'inici dels exercicis i l'ordre d'actuació dels aspirants.  
Així mateix, s'exposarà en el tauler d'edictes municipal. La publicació d'aquesta resolució en el Butlletí Oficial de la Província serà determinant dels terminis a l'efecte de possibles impugnacions o recursos.  
Cinquena. Tribunals qualificadors  
Els tribunals qualificadors estaran constituïts per:  
President: el de la corporació o membre d'ella en qui delegue.  
Secretari: el de la corporació o funcionari d'aquesta en qui delegue.  
Vocals:  
- Un representant de l'administració del Govern Valencià designat per la Direcció General d'Interior de la Conselleria de Presidència.  
- El regidor delegat de l'àrea corresponent, i, si coincideix amb el càrrec de delegat de personal, el regidor que designe l'Alcaldia.  
- El regidor delegat de personal.  
- Un representant dels treballadors designat pel Comité d'Empresa.  
Els vocals dels tribunals han de posseir una titulació o especialització iguals o superiors a les exigides per a prendre part en les proves selectives.  
Els tribunals no podran constituir-se ni actuar sense l'assistència de més de la meitat dels seus membres, titulars o suplents. I quedarà integrat pels suplents respectius que, simultàniament amb els titulars, hauran de designar-se. Els tribunals han de resoldre els dubtes que sorgisquen en l'aplicació de les bases d'aquesta convocatòria.  
Els tribunals podran disposar la incorporació als seus treballs d'assessors especialistes per a totes o per a algunes de les proves; el seu nomenament s'haurà de fer públic junt amb el del tribunal.  
Els tribunals que actuen en les proves selectives tindran les categories següents, de les recollides en l'annex IV del Reial Decret 236/1988, de 4 de març:  
- Tribunal d'educador: categoria segona.  
- Tribunal de conductor-cobrador autobús: categoria quarta.  
Els tribunals no podran aprovar ni declarar que han superat les proves selectives un nombre superior d'aspirants al de places convocades.  
Sisena. Ordre d'actuació de les persones aspirants i identificació  
Les persones aspirants seran convocades per a cada exercici en crida única. Llevat de casos de força major degudament justificats i apreciats pels tribunals amb absoluta llibertat de criteri, la no-presentació d'una persona aspirant a qualsevol dels exercicis obligatoris, en el moment de ser cridada, determinarà automàticament la pèrdua del dret a participar en el mateix exercici i en els successius, i quedarà exclosa, per tant, del procediment selectiu.  
L'ordre d'intervenció de les persones aspirants en aquells exercicis que no es puguen realitzar conjuntament serà l'alfabètic, i començarà per la persona aspirant el primer cognom de la qual comence per la lletra insaculada, d'acord amb el resultat del sorteig públic que s'efectuarà davant el secretari de l'Ajuntament o funcionari en qui delegue, amb la prèvia publicació en el tauler d'edictes de l'Ajuntament, el dia que s'assenyale a aquest efecte. Es farà públic el resultat en la forma prevista en la base quarta d'aquesta convocatòria.  
Els tribunals podran requerir en qualsevol moment a les persones aspirants que acrediten la seua identitat; amb aquesta finalitat hi han d'anar proveïdes amb el DNI.  
Setena. Proves exigibles  
Les proves selectives i els barems de mèrits s'assenyalen en els documents que figuren com a annexos a aquesta convocatòria. Una vegada s'han iniciat les proves selectives no serà obligatòria la publicació dels anuncis successius de la realització dels exercicis restants en els periòdics oficials; no obstant això, el tribunal farà públics aquest anuncis en el tauler d'edictes de la corporació i als locals on haja tingut lloc la prova anterior.  
Vuitena. Sistema de qualificació  
A. Qualificació dels exercicis d'oposició o fase d'oposició en conductor-cobrador d'autobús  
Les proves dels exercicis de la fase d'oposició es qualificaran de 0 a 10 punts, i la nota final d'aquesta fase serà la que resulte de sumar la qualificació de les proves que la integren i dividir el resultat pel nombre de proves. En quedaran eliminats els opositors que no arriben a una mitjana de 5 punts. El nombre de punts que podran ser atorgats per cada membre del tribunal, en cadascuna de les proves, serà de 0 a 10. Les puntuacions de cada aspirant en les distintes proves dels exercicis de l'oposició serà la mitjana aritmètica de les qualificacions de tots els membres del tribunal assistent a la sessió.  
B. Qualificació dels exercicis d'oposició o fase d'oposició en educador  
Els exercicis seran qualificats fins a un màxim de 10 punts, sent-ne eliminats els opositors que no arriben a un màxim de 5 punts en cadascun.  
El nombre de punts que podrà ser atorgat per cada membre del tribunal, en cadascun dels exercicis serà de 0 a 10 punts. Les qualificacions s'obtindran sumant les puntuacions atorgades pels distints membres del tribunal i dividint el total de punts pel nombre d'assistents a aquell; el quocient en serà la qualificació definitiva.  
Les puntuacions obtingudes per les persones aspirants en cadascun dels exercicis seran exposades al públic en el tauler d'anuncis de la casa consistorial.  
C. Qualificació dels mèrits de la fase de concurs en les proves selectives de concurs-oposició  
La puntuació del concurs es farà efectiva prèviament a l'oposició i no tindrà caràcter eliminatori.  
El concurs es qualificarà d'acord amb el barem annex a la convocatòria i no seran valorats els mèrits no justificats.  
Sols es valoraran aquells mèrits obtinguts o computats fins a la data en què finalitze el termini de presentació d'instàncies.  
La puntuació total de cada aspirant en els processos selectius de concurs-oposició estarà determinat per la suma de les puntuacions obtingudes en la fase de concurs i en la fase d'oposició.  
Novena. Relació d'aprovats i presentació de documents  
Acabada la qualificació de les persones aspirants, el tribunal publicarà la relació d'aprovats per ordre de puntuació, si n'hi ha, i trametrà la proposta per a la formalització del contracte laboral al regidor delegat de Personal. Aquesta proposta no podrà excedir del nombre de places convocades.  
Les persones aspirants proposades han de presentar a la secretaria de la corporació, dins del termini de 20 dies naturals des que es facen públiques les relacions d'aprovats, els documents acreditatius de complir els requisits exigits en la base segona d'aquesta convocatòria.  
Si, dins del termini indicat i llevat de casos de força major, no presenten la documentació o d'aquesta es dedueix que els falta algun dels requisits exigits, no podran ser contractades, i quedaran anul·lades totes les actuacions, sense perjudici de la responsabilitat en què puguen haver incorregut per falsedat en la instància.  
El regidor delegat de Personal formalitzarà el contracte en el qual s'establirà un període de prova d'un mes, d'acord amb l'article 14, apartat 1 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors; transcorregut aquest període satisfactòriament adquirirà la condició de personal laboral fix.  
Deu. Impugnacions  
Aquesta convocatòria, les seues bases i tots els actes administratius que es deriven d'aquestes i de l'actuació dels tribunals podran ser impugnades per les persones interessades en els casos i en les formes establides en la Llei 30/1992, de 26 de novembre.  
ANNEX I  
Exercicis i mèrits per a la provisió de la plaça d'educador  
Primer. Exercicis  
Primer. De caràcter obligatori i eliminatori: consistirà a exposar per escrit, en un període màxim de tres hores, tres temes extrets a l'atzar, del programa d'aquesta convocatòria, dels quals en correspondrà un a matèries comunes i dos a matèries específiques. Es valoraran els coneixements sobre els temes exposats.  
Segon. De caràcter obligatori i eliminatori: consistirà a resoldre per escrit un o diversos supòsits pràctics determinats pel tribunal immediatament abans de la realització de l'exercici, relacionats amb les funcions pròpies del lloc convocat i amb les matèries incloses en el programa que figura en aquest annex.  
Tercer. De caràcter obligatori i eliminatori: consistirà a desenvolupar, per escrit, durant un període màxim de dues hores, un tema de caràcter general que cal elegir d'entre els determinats pel tribunal immediatament abans de realitzar-se l'exercici, i relacionat amb el programa que s'adjunta en aquest annex, encara que no s'atenga a un epígraf concret d'aquest. Les persones aspirants tindran àmplia llibertat quant a la forma d'exposició.  
En aquest exercici es valoraran la formació general, la claredat i l'ordre d'idees, la facilitat d'exposició escrita, l'aportació personal de la persona aspirant i la seua capacitat de síntesi.  
Una vegada haja conclòs cada exercici, aquests s'introduiran en un sobre tancat i quedaran sota la custòdia del tribunal qualificador, el qual cridarà individualment els opositors perquè lligen els exercicis desenvolupats.  
2. Barem de mèrits  
2.1 Experiència professional:  
Es valorarà fins a un màxim de 4 punts, a raó d'1 punt per any complet de serveis, i atenent principalment el fet d'haver realitzat funcions similars a les que ha de desenrotllar, acreditat mitjançant un certificat de serveis prestats expedit per l'administració corresponent, o contractes amb les pròrrogues, en els quals conste la data d'inici i cessament, i en cas que manque la data de cessament, caldrà adjuntar-hi un informe de la vida laboral emés per la Tresoreria General de la Seguretat Social. A l'efecte de les funcions desenvolupades es tindran en compte els certificats expedits per responsables del departament, servei o àrea de l'administració o els documents acreditatius de les empreses on l'aspirant haja treballat.  
2.2 Cursos de formació i perfeccionament  
Es valoraran fins a un màxim de 2 punts els cursos de formació i perfeccionament que tinguen relació amb temes de caràcter general de l'administració pública o amb les funcions que cal desenrotllar. Aquelles activitats de naturalesa diferent als cursos, com són ara jornades, taules redones, trobades, debats o anàlogues, no podran ser objecte de valoració.  
La valoració de cada curs s'efectuarà atenent-ne la duració d'acord amb l'escala següent:  
Cursos de 100 o més hores: 2 punts.  
Cursos de 75 o més hores: 1,5 punts.  
Cursos de 50 o més hores: 1 punt.  
Cursos de 25 o més hores: 0,5 punts.  
Cursos de 15 o més hores: 0,2 punts.  
2.3 Titulacions acadèmiques  
Es valorarà fins a un màxim de 2 punts la possessió de titulacions acadèmiques acreditades pels concursants que siguen de nivell igual o superior a l'exigida com a requisit per la convocatòria, sempre que tinguen relació directa amb les funcions del lloc, d'acord amb els criteris següents:  
- Si el títol és de nivell superior a l'exigit: 2 punts.  
- Si el títol és d'igual nivell a l'exigit: 1 punt.  
2.4 Coneixement d'idiomes comunitaris:  
Es valorarà, fins a un màxim de 2 punts el coneixement de llengües oficials de la Unió Europea, sempre que tinguen relació directa amb el lloc de treball convocat.  
Quan aquest coneixement no tinga relació directa amb el lloc de treball, la puntuació màxima serà d'1 punt.  
El coneixement d'aquests idiomes s'acreditarà documentalment mitjançant certificats expedits pels centres oficialment reconeguts.  
2.5 Coneixement del valencià  
El coneixement de valencià es valorarà fins a un màxim de 2 punts, sempre que s'acredite estar en possessió del certificat pertinent o homologació expedits per la Junta Qualificadora de Coneixements del Valencià, d'acord amb l'escala general següent:  
a) Coneixement oral: 0,5 punts.  
b) Coneixement de grau elemental: 1 punt.  
c) Coneixement de grau mitjà: 1,5 punts.  
d) Coneixement de grau superior: 2 punts.  
3. Programa  
Matèries comunes  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. El tribunal constitucional: classes i efectes de les sentències. L'organització territorial de l'estat. Les comunitats autònomes. Competències.  
Tema 2. La Corona. Les Corts Generals: composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la Unió Europea.  
Tema 3. El govern i l'administració. Principis constitucionals de l'administració. Principis constitucionals de l'administració. Relacions entre el Govern i les Corts Generals, òrgans de control dependents de les Corts Generals: el Defensor del Poble i el Tribunal de Comptes. El poder judicial.  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.  
Tema 5. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.  
Tema 6. L'administració local en la Constitució de 1978. El principi d'autonomia. L'organització municipal. L'alcalde, tinents d'alcalde. El Ple. La Comissió de Govern. Els òrgans complementaris. L'estatut dels membres de les corporacions locals.  
Tema 7. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servei públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 8. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures del personal laboral. Incompatibilitats. Responsabilitats.  
Tema 9. L'ordenament jurídic administratiu: fonts. El reglament. Límits de la potestat reglamentària. L'acte administratiu: concepte, elements i classes. La motivació, eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. La revisió dels actes en via administrativa. Responsabilitat de l'administració. Els recursos administratius: concepte i classes. Les reclamacions prèvies a l'exercici d'accions civils i laborals. La jurisdicció contenciosa administrativa. Les parts. Actes impugnables.  
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.  
Tema 12. Hisendes locals. Ingressos: classes. Els tributs municipals: les seues classes. Imposició i ordenació de tributs. Les ordenances fiscals.  
Tema 13. L'educació en la Constitució espanyola de 1978 i l'educació d'adults en la LOGSE.  
Matèries específiques  
1. Característiques sociopsicològiques de l'adult. Analfabetisme com a factor de marginació.  
2. Escola Permanent d'Adults: oberta i cultural. El seu arrelament en el medi.  
3. Organització de l'EPA: participació i democràcia educativa.  
4. Principis educatius d'activitat i creativitat aplicats en l'EPA.  
5. El municipi com a àmbit educatiu: l'EPA i l'animació cultural. Plataforma de participació comunitària.  
6. Metodologia general de l'EPA. Programa i aprenentatge.  
7. Llei d'Ús i Ensenyament del Valencià. Aplicació a l'EPA. Dinamització cultural en els cursos de Llengua.  
8. Funcionament dels cursos de valencià en l'EPA. Ensenyament reglat i no reglat. Nivells Llindar I i Llindar II.  
9. Programació i avaluació de l'Àrea de Valencià.  
10. Pla de normalització Lingüística en l'EPA. Consideracions legislatives i pedagògiques.  
11. L'aprenentatge de la llengua. La llengua, instrument de comunicació i ús. Desenvolupament del llenguatge. Aprenentatge de la lectoescriptura.  
12. Les habilitats lingüístiques: comprensió oral, expressió oral, comprensió lectora i expressió escrita.  
13. El sistema de la llengua. Models gramaticals i ensenyament. La revolució de la lingüística del text. El text: concepte i propietats. Tipus de textos.  
14. El currículum implícit. Model de llengua, model de cultura, model de societat, models didàctics.  
15. El marc històric i social de la llengua. Aplicació d'aquests continguts als nivells de l'EPA.  
16. Competència lingüística i competència literària. Estratègies. Tallers d'escriptura.  
17. Sociolingüística. La llengua com a fet social. Contacte de llengües i conflicte lingüístic.  
18. Funcions de l'idioma. Estratègies de comunicació i representació.  
19. Característiques estructurals de l'idioma. Nivells del sistema lingüístic.  
20. Competència comunicativa en els seus dos aspectes: oral i escrit.  
21. Adquisició i aprenentatge de l'adult.  
22. Tipus d'input.  
23. Expectatives de l'adult respecte de la finalitat de l'aprenentatge de l'idioma modern. L'idioma modern en EPA.  
24. Criteris de selecció i organització dels continguts.  
25. Usos i formes de comunicació oral i escrita.  
26. Reflexió sistemàtica sobre la llengua, adequada a la maduresa de l'alumne d'EPA.  
27. Paper del professor i de l'adult com a alumne: actituds i estratègies. Organització de l'aula i materials.  
28. Avaluació i autoavaluació.  
29. Funcions de l'equip social e base. Figura de l'educador.  
30. Competències, funcions i programa dels serveis socials generals respecte de la Llei de la Infància.  
31. Principis organitzatius dels serveis socials a la Comunitat Valenciana: autorització, registre i acreditació.  
32. Competències municipals en matèria de serveis socials. Organització municipal dels serveis socials.  
33. Fórmules de cooperació del municipi amb altres entitats per a la prestació dels serveis socials. Actuacions de les diputacions en aquesta matèria.  
34. Tipologia dels recursos d'atenció primària.  
35. Principis psicopedagògics i organitzatius de la intervenció social en menors.  
36. Programes i estratègies d'actuació en l'àmbit dels menors.  
37. Principis psicopedagògics i organitzatius de la intervenció social en discapacitats.  
38. Programes i estratègies d'actuació en l'àmbit de les discapacitats.  
39. Principis psicopedagògics i organitzatius de la intervenció social en tercera edat.  
40. Programes i estratègies d'actuació en l'àmbit de la tercera edat.  
41. Principis psicopedagògics i organitzatius de la intervenció social en drogodependències.  
42. Programes i estratègies d'actuació en l'àmbit de les drogodependències.  
43. El Pla Nacional del Poble Gitano. Minories ètniques: problemàtica social i mesures d'integració.  
44. La problemàtica de la dona en situació de desprotecció.  
45. Factors sociofamiliars que dificulten l'atenció a menors. Programes de reeducació. L'absentisme escolar.  
46. De l'assistència als serveis socials. El mètode bàsic en el treball social: descripció d'etapes.  
47. El treball social amb col·lectius marginats: objectius, temes i contingut.  
ANNEX II  
Exercicis i mèrits per a la provisió de la plaça   
de conductor-cobrador d'autobús  
1. L'exercici de la fase d'oposició constarà de les proves següents:  
1.1 Contestar o desenvolupar un test psicotècnic que permeta al tribunal conéixer l'aptitud dels aspirants que concorren per a exercir el lloc objecte de la convocatòria.  
1.2 Realització d'un exercici pràctic adequat a la categoria professional corresponent. El tribunal en fixarà el temps de duració.  
2. Barem de mèrits  
Experiència: es valorarà fins a un màxim de 3 punts, a raó d'1 punt per any complet de serveis, i atenent principalment el fet d'haver realitzat funcions semblants a les que ha de desenvolupar. Açò s'acreditarà mitjançant un certificat de serveis prestats expedit per l'administració corresponent o contractes amb les pròrrogues, en els quals conste la data d'inici i cessament, i, en cas que hi manque la data de cessament, s'adjuntarà un informe de la vida laboral emés per la Tresoreria General de la Seguretat Social. A l'efecte de les funcions desenrotllades, es tindran en compte els certificats expedits per responsables del departament, servei o àrea de l'administració o els documents acreditatius de les empreses on la persona aspirant haja treballat.  
Cursos de formació i perfeccionament: es valoraran fins a un màxim de 2,5 punts els cursos de formació i perfeccionament que tinguen relació amb temes de caràcter general de l'administració pública o amb les funcions que cal desenvolupar. Aquelles activitats de naturalesa diferent als cursos, com ara jornades, taules redones, trobades, debats o anàlegs, no podran ser objecte de valoració.  
La valoració de cada curs s'efectuarà a partir de la seua duració, d'acord amb l'escala següent:  
Cursos de 50 o més hores: 1 punt.  
Cursos de 30 o més hores: 0,5 punts.  
Cursos de 15 o més hores: 0,2 punts.  
Titulacions acadèmiques: es valoraran les titulacions acadèmiques acreditades pels concursants que siguen superiors a l'exigida per a prendre part en les proves selectives:  
- Grup D: Batxillerat, Formació Professional de segon grau, accés a la universitat per a majors de 25 anys o equivalent: 2.5 punts.  
Contra aquestes bases i aquesta convocatòria, que posen fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de l'última publicació en el Butlletí Oficial de la Província o en el Diari Oficial de la Generalitat Valenciana, amb la prèvia comunicació a aquest Ajuntament, conformement amb el que estableix l'article 110 de la Llei 30/1992, de 26 de novembre.  
Buñol, 4 de març de 1997.- El regidor delegat de Personal: Juan Lavarías Escalante.